Infoshop
<s>Infoshopovi su uglavnom mjesta na kojima ljudi mogu pristupiti anarhističkim ili autonomističkim idejama.</s><s>Često su samostalni projekti ili mogu biti dio veće radikalne knjižare, arhiva, samoupravnog društvenog centra ili društvenog-kulturnog centra (lokalne zajednice).</s><s>Infoshopovi obično nude letke, plakate, fanzine, pamflete i knjige za prodaju ili donaciju.</s><s>Često su dostupni i drugi artikli kao što su značke, bedževi, lokalno prodizvedene majice i umjetnička djela.</s><s>Infoshopovi također mogu osigurati mogućnost tiskanja i kopiranja kako bi se mogla proizvesti vlastita literatura.</s><s>Infoshopovi omogućuju i prostore za sastanke.</s>

<s>Infoshopovi se nalaze u mnogim gradovima Sjeverne Amerike i zapadne Europe, ali i na drugim lokacijama diljem svijeta kao što su Australija, Izrael i Novi Zeland itd.</s><s>To su prostori kojima upravljaju volonteri sami, no razlikuju se po veličini i funkciji - ovisno o lokalnom kontekstu.</s>

<s>Radikalni prostori 
Infoshop (sama riječ je kovanica, a dolazi od riječi: informacija i trgovina) fizički je prostor u kojem ljudi mogu pristupiti radikalnim idejama putem letaka, postera, fanzina, pamfleta i knjiga.</s><s>Autor Bojan Kupirović za infoshopove navodi i termin alternativni informacijski centri.</s>

<s>Infoshopovi također pružaju prostor za upoznavanje drugih ljudi i u nekim slučajevima za organiziranje događaja kao što su sastanci ili prikupljanje sredstava.</s><s>Neki infoshopovi imaju računala, fotokopirne strojeve i pisače tako da se pamfleti, članci, časopisi te novine mogu kreirati i zatim cirkulirati u mreži infoshopova.</s>

<s>Znanstvenik Chris Atton opisuje infoshop kao "forum za alternativne kulturne, ekonomske, političke i društvene aktivnosti".</s><s>Na primjer, u letku u kojem je najavljivao svoje planirane aktivnosti, Autonomni centar Edinburgha (engl.</s><s>ACE) naveo je da će staviti na raspolaganje lokalno proizvedene umjetnine i rukotvorine, ploče, majice, bedževe, knjige, zinove i informacije.</s><s>Kada se otvorio sljedeće godine, ACE je nudio letke, biltene, časopise o temama kao što su antivivisekcionizam, antimonarhizam te sabotaža lova.</s>

<s>Poput društvenih centara, infoshopovi se razlikuju po veličini i funkciji ovisno o lokalnom kontekstu.</s><s>Mnogi su suvremeni anarhisti po prvi put došli u kontakt s radikalnom politikom putem infoshopa.</s>

<s>Infoshopove obično na dobrovoljnoj osnovi vodi nehijerarhijski kolektiv.</s><s>Prostori su neprofitni.</s>

<s>Prethodnici 
U Ujedinjenom Kraljevstvu, rani prethodnici infoshopova bile su radikalne tiskare kao što su tiskara Gilesa Calverta (u 17. stoljeću) i kavana Johna Dohertyja (u 30-im godinama 19. stoljeća).</s><s>U novije vrijeme, infoshopovi su bili povezani sa skvotiranim anarhističkim društvenim centrima kao što su 121 Center u Brixtonu (London) i Free Information Network (FIN).</s>

<s>Pišući u fanzinu Maximumrocknroll 1990-ih, Chuck Munson je sjevernoameričke infoshopove odredio kao centre zajednice mira i pravde i priznao utjecaj europskih društvenih centara.</s><s>Munson je također naveo da u Njemačkoj postoji preko 60 infoshopova (njem. infoladen) koji su bili povezani s anarhističkim, autonomističkim, skvotirajućim i punk pokretima.</s>

<s>U svijetu 
Samoupravni društveni centri u Italiji, kao što je Forte Prenestino u Rimu, često sadrže infoshopove.</s>

<s>Društveni centri u Ujedinjenom Kraljevstvu često sadrže infoshopove, kao što je na primjer Cowley Club u Brightonu i 1 in 12 Club u Bradfordu.</s><s>U Londonu postoji i 56a Infoshop.</s><s>Sredinom 2000-ih  postojali su i infoshopovi u Leedsu, Manchesteru, Norwichu i Nottinghamu.</s>

<s>U 1990-ima u Sjevernoj Americi postojali su sljedeći infoshopovi: 223 Center (u Portlandu, u Oregonu); 404 Willis (u Detroitu); A-Space (u Philadelphiji); Arise!</s><s>Bookstore & Resource Center (u Minneapolisu); Autonomous Zone (u Chicagu); Beehive Infoshop (u Washington D.C.-ju); Blackout Books (u New York Cityju); Crescent Wrench Infoshop (u New Orleansu); Croatan (u Baltimoreu), Emma Center (u Minneapolisu); Epicenter (u San Franciscu); Long Haul (u Berkeley); Lucy Parsons Center (u Cambridgeu); Mayday Books (u Minneapolisu); Who's Emma (u Torontu); Wooden Shoe Books (u Philadelphiji).</s><s>Drugdje u svijetu projekti uključuju Jura Books u Australiji, Salon Mazal u Izraelu te Freedom Shop na Novom Zelandu.</s><s>Povezani projekti uključuju anarhističke arhive, bunkoe u Japanu i društvene knjižnice.</s>

<s>Bivši i sadašnji infoshopovi u Hrvatskoj</s>

<s>Infoshop/knjižnica Pippilotta je knjižnica i čitaonica u Zagrebu.</s><s>Ujedno je i centar za razmjenu informacija, poticanje rasprava na aktualne ili zapostavljene teme te razvoj kritičko-promišljajuće svijesti.</s><s>Pippilotta je i mjesto za sastanke i druženje te nove inicijative.</s><s>Prostorom volonterski koordinira kolektiv, a svi programi su besplatni.</s><s>Knjižnica/Infoshop Pippilotta djeluje u prostorijama Autonomnog Kulturnog Centra Attack, smještenog u staroj tvornici lijekova, na adresi Pierottijeva 11, u Zagrebu.</s><s>Riječki Infoshop Škatula djelovao je od 2004. do 2009. godine.</s><s>U tom se razdoblju selio se po različitim lokacijama.</s><s>Nastao je pod okriljem istoimene udruge.</s><s>Za pokretanje su bili zaslužni, kako kaže Damir Batarelo, ljudi s punk scene koji su se htjeli odmaknuti od klasičnih punkerskih radnji.</s><s>Infoshop Mica Maca djelovao je u Puli od 2008. do 2009. godine.</s><s>Open Box knjižnica u Splitu djeluje kroz udrugu Aktivist od 2013. godine, preuzevši dio knjiga od nekadašnje knjižnice Dislexije.</s><s>Trenutno broji stotine knjiga koje se mogu posuđivati besplatno.</s><s>Open Box drži domaće i strane časopise, fanzine, newslettere i pamflete te se u njemu održavaju društvena događanja, edukacije i radionice.</s><s>Infoshop Iskra je inicijativa za čitaonicu i knjižnicu anarhističke i slobodarske literature.</s><s>Smještena je u Zadru, u knjižnom klubu Knjigozemska koji je samoodrživ i autonoman.</s><s>Knjižnica i čitaonica Tabula Rasa djelovala je u Čakovcu.</s><s>Teme koje je knjižni fond pokrivao: civilno društvo i volonterizam, neinstitucionalna kultura, zaštita okoliša, ljudska i životinjska prava, politike, neprofitno poduzetništvo, slobodni softver / slobodna kultura, alternativni oblici življenja, dizajn i arhitektura.</s>

<s>Popis značajnih infoshopova</s>

<s>Vidi također</s>

<s>Anarhizam
 Fanzin</s>

<s>Bilješke</s>

<s>Vanjske poveznice</s>

<s>Slingshot popis kontakata (ažuriran 2019.).</s><s>Radar imenik infoshopova (ažurirano 2019).</s><s>Infoshopovi po regijama (arhivirano 2015).</s><s>Living Room Documentary – Dokumentarni film o infoshop kulturi (2006).</s><s>A-zona i desetljeće anarhije u Chicagu – Zine o Autonomnoj zoni u Chicagu (ponovno objavljen 2015.).</s>

<s>Anarhizam
Supkulture</s>

